text: Faroe Origin skal byggja tveir nýggjar trolarar, tann fyrri kemur í februar 2026 og tann seinni í mai 2026.
text: #000003
text: Felagið Faroe Origin seldi trolararnar Rók og Lerk av landinum í novembur mánaða í 2021 og fingu tá eina tvey ára tilsøgn um at flyta veiðuloyvini á onnur skip. Miðvíst arbeiðið er gjørt fyri at finna hóskandi skip til virksemi hjá Faroe Origin. Ein arbeiðsbólkur hevur í longri tíð arbeitt við ymiskum loysnum og kanna hvørjir møguleikar eru. Niðurstøðan hjá arbeiðsbólkinum varð at gera sáttmálar við Karstensen Skibsvært í Skagen um bygging av tveimum trolarum. Tann fyrri verður liðugur í februar 2026 og tann seinni í maj 2026. Talan er um tveir eins trolarar sum verða 44,10 metrar langir og 11,50 metrar breiðir við 2400 Hk.
text: #000004
text: Skipini kunnu trola við lemmum ella sum partrolarar. Tey koma at hava møguleika at trola við tveimum trolum ella einum troli. Tað er gjørt nógv burtur úr av fáa so góða góðsku sum gjørligt burtur úr fiskinum, sum verður veiddur. Skipini verða útgjørd við góðari køling og hagreiðingin av veiðuni skal geva møguleika til bestu góðsku. Møguleiki er fyri at nýta skipini sum ísfiskaskip, har fiskurin verður goymdur í kørum við krapaísi eins og møguleiki er fyri at avhøvda, støddarskilja og frysta veiðuna umborð. Lastin kann sostatt brúkast antin sum frystilast ella til køling.
text: #000005
text: Ætlanin er at øll veiða skal førast til lands. Tí er verksmiðjan gjørd til framleiðslu og goymslu av súrløgu, sum ætlanin er at framleiða burtur úr høvdum, innvølum o.ø.
text: #000006
text: Hugsa er eisini um umhvørvi – skipini eru sniðgivin so tey hava so lítla ávirkan á umhvørvi sum møguligt og harvið veiða burðardygt. Tey hava lutfalsliga stór skrúvubløð og snúningstalið á skrúvuni er lágt. Skipini lúka øll nútímans krøv til útlát og larm.
text: #000007
text: Manningin fær allar nútímans hentleikar. Nýggju tíðirnar stilla størri krøv til manningarviðurskiftini og hesi verða uppfylt við hesum nýbygningum.
text: #000008
text: ICES-tilmæli fyri uppsjóvarfisk í 2024
text: #000011